BJP drops about half of 2017 candidates in Gujarat ভাৰতীয় জনতা পাৰ্টীয়ে বৃহস্পতিবাৰে আগন্তুক গুজৰাট বিধানসভা নিৰ্বাচনৰ বাবে প্ৰাৰ্থীৰ প্ৰথমখন তালিকা প্ৰকাশ কৰিছে। এই তালিকাত বিজেপিয়ে ১৬০ জন প্ৰাৰ্থীৰ নাম ঘোষণা কৰিছে। তালিকাত বিজয় ৰূপানি মন্ত্ৰীসভাৰ ১১ জন মন্ত্ৰীকে ধৰি ৬৯ জন বৰ্তমানৰ বিধায়কক টিকট দিয়া হৈছে।
গুজৰাটত বিজেপিয়ে ৩৮ জন নতুন মুখক টিকট দিছে। তেওঁলোকৰ ভিতৰত পাটিদাৰ আন্দোলনৰ নেতা হাৰ্দিক পেটেল আৰু ক্ৰিকেটাৰ ৰবীন্দ্ৰ জাদেজাৰ পত্নী ৰিভাবাকো বিজেপিয়ে টিকট প্ৰদান কৰিছে।
তালিকাখনত কেবিনেটত নম্বৰ-২ হিচাপে বিবেচিত ৰাজেন্দ্ৰ ত্ৰিবেদী আৰু মোৰবিৰ বিধায়ক ব্ৰিজেশ মেৰজাই মোৰবি চাচপেনশ্বন দলঙৰ পতনৰ ফল ভুগিব লগা হৈছে। গুজৰাটৰ প্ৰথম গৰাকী মহিলা অধ্যক্ষ নীমা আচাৰ্যকো বিজেপিৰ এই প্ৰথম তালিকাত স্থান দিয়া হোৱা নাই। অৰ্থাৎ তেওঁলোকৰ টিকটো কাটি দিয়া হৈছে।
বিজেপিয়ে প্ৰকাশ কৰা প্ৰাৰ্থীৰ প্ৰথম তালিকাত যোৱা পাঁচ বছৰত কংগ্ৰেছৰ পৰা বিজেপিত যোগদান কৰা ১৯ জন নেতাৰ নাম আছে।
লগতে পঢ়কঃ ৰামদেৱৰ পতঞ্জলিৰ ৫টা ঔষধ বন্ধ কৰাৰ নিৰ্দেশ; কাৰণটো কি?
বিজেপিৰ পুনৰাবৃত্তি নকৰা নীতিৰ আটাইতকৈ ডাঙৰ প্ৰভাৱ দেখা গৈছে আহমেদাবাদত, য'ত ১৬ খন আসনৰ ভিতৰত ১৫ খন আসনৰ বাবে প্ৰাৰ্থীৰ নাম ঘোষণা কৰা হৈছে। ইয়াৰ ভিতৰত আছে মাত্ৰ দুজন বৰ্তমানৰ বিধায়ক আৰু মুখ্যমন্ত্ৰী ভূপেন্দ্ৰ পেটেল। ৱাটৱা আসনৰ প্ৰাৰ্থীৰ নাম এতিয়াও ঘোষণা কৰা হোৱা নাই।
ভাৰতীয় জনতা পাৰ্টীয়ে গুজৰাটৰ ৰাজকোটৰ চাৰিওখন আসনৰ বাবে নতুন প্ৰাৰ্থীক টিকট দিছে। একেদৰে বদোদৰাৰ ৫ খন নগৰীয়া আসনৰ ভিতৰত ৩ খনত প্ৰাৰ্থী সলনি কৰা হৈছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
